• Leivdir av seyði, fugli og fiski • Deyður fuglur, fiskur og onnur djór • Tilfar úr reinsibrunnum • Skinn Hvar kann tað latast inn? Privat: Á kommunalu endurnýtsluplássini. Vinnan og kommunur: Eftir avtalu við IRF Um tú vilt vita meira: Burturkastið skal vera so væl avvatnað sum gjørligt, tí sum kunnugt riggar tað illa at brenna vatn. Tá ov nógv vatn kemur við burturkastinum, økist útlátið úr roykinum á Brennistøðini, sum kann dálka umhvørvið. Neyt og ross: Neyt og ross skulu sundurbýtast í fýra partar, áðrenn tey koma á Brennistøðina hjá IRF. Skinn: IRF viðmælir, at seyðaskinn verða latin til endurnýtslu hjá góðkendum móttakara. Hetta lutvíst tí at skinn dálka illa, tá ið tey verða brend og lutvíst fyri at tryggja, at virðismikið tilfeingi ikki fer burtur. Skulu skinnini burtur, skal saltið vera rakað av skinnunum, áðrenn tey verða burturbeind. Av tí at salt viðførir dálkandi útlát, tá ið tað verður brent, skal salt latast á sjógv og ikki latast til IRF.